Document ID: /roh_data/filtered/fineweb-2-filterrobots_roh.jsonl.gz/68809

A curta vista èn anc prevesidas cifras nairas. Ma davent dal 2024 calculescha il minister da finanzas Ueli Maurer cun in deficit structural da 1,1 milliardas francs. En il mender cas pudess quest deficit crescher fin l'onn 2026 sin 7 milliardas. In deficit structural vul dir ch'il parlament dat ora dapli daners che quai ch'igl è prescrit. Las expensas n'èn pia betg confurm al frain a l'indebitament.
Perquai sto il parlament uss agir. Ma qua sa mussan differenzas che vegnan discutadas. Ils ins vulan scursanir raps en divers secturs, ils auters adattar il frain a l'indebitament. Las duas chombras debatteschan durant la sessiun d'enviern intensiv sur dal preventiv.